polyglot-tagger/wikipedia-language-snippets-filtered huggingface dataset:
D'Space Technology Laboratories déi d'Sonde gebaut haten, hate fir se z'iwwerwaachen an ze steieren, dräi Buedemstatioune gebaut an zwar op Hawaii mat engem 60-Fouss Parabolspigel, zu Goostrey bei Manchester an England, aus där sech duerno den Jodrell Bank Observatoire entwéckelt huet an eng zu Singapur.
Pioneer 0 bis 4 an A bis D haten de Mound als Zil, Pioneer 5 war en interplanetareschen Testfluch, "Pioneer" 6-9 an E ware fir d'Erfuerschung vun der Sonn, Pioneer 10 an 11 ware fir de baussenzege Sonnesystem geduecht , Pioneer-Venus 1 an 2 sinn op de Planéit Venus geflunn.
1804 mécht den Englänner William Congreve mat der vun him entwéckelter a spéider no him benannter Rakéitewaff, eng Aart Brandrakéit, éischt grouss Versich; d'Waff gouf 1806 bei Boulogne, 1807 beim Bombardement vu Kopenhagen, 1809 beim Ugrëff op déi franséisch Flott bei der Île d'Aix a beim Beschoss vu Vlissingen an 1813/1814 viru Glückstadt agesat.
En Temperaturënnerscheed vun engem Kierper trëtt op, wa sech e Kierper deen am Ufank eng homogeen Temperatur huet, an eng Ëmgéigend deplacéiert déi eng aner Temperatur huet wéi hie selwer, an en doduerch Wäermt derbäi kritt oder ewechgeholl kritt.
D'Uewerflächentemperatur ass d'Temperatur, déi op enger Uewerfläch vun engem Kierper ass, a Bezuch vu senger Wäermestralung, déi vu bausse siicht- a miessbar ass. Si ass vu Bedeitung, wann de Kär vum Kierper eng aner Temperatur wéi d'Randschichten huet, wéi och wann een d'Prozesser vum Iwwerdroe vun der Wäermt op der Uewerfläch beschreiwe wëll.
Den Io gëtt duerch e Resonanzeffekt mat de Mounden Europa a Ganymed, deenen hir Ëmlafzäiten am Verhältness 1:2:4 zuenee stinn, op eng liicht elliptesch Bunn ëm de Jupiter gezwongen, soudatt d'Variatioun vun de Jupitergezäitekräften eleng duerch d'Variatioun vum Ofstand nach 1000-mol sou grouss ass wéi den Afloss vun der Gezäitewierkung vum Äerdmound op d'Äerd.
D'Schicht ass ongeféier 400 km déck an huet eng mëttel Gasdicht vun 107 g/cm3 (entspriechend der Dicht vun der Äerdatmosphär a ronn 70 km Héicht) bei enger effektiver Temperatur vu ronn 5778 K. Wéinst der Absorptiounswierkung an der Uewerfläch sinn déi ënnescht Schichten, beispillsweis d'Konvektiounszon, net ze gesinn.
Hien ass zanter 2015 President vun der kultureller Vereenegung « De Cliärrwer Kanton » an huet sech tëscht 1995 an 2016 als Grënnungspresident vun den Dikrecher Uergelfrënn fir de Bau vun der Conservatoires-Uergel an de Bau vun der grousser Thomas-Uergel zu Dikrech engagéiert.
Europa: Belsch – Bosnien-Herzegowina – Bulgarien – Dänemark – Däitschland – Éisträich – Estland – Finnland – Frankräich – Griicheland – Groussbritannien – Holland – Irland – Italien – Kroatien – Lettland – Lëtzebuerg - Norwegen – Polen – Portugal – Rumänien – Russland – Schweden – Schwäiz – Serbien – Slowakei – Spuenien – Tschechesch Republik – Ukrain – Ungarn – Wäissrussland
De Jos Kinzé, gebuer den 1. Oktober 1918 zu Essen an Däitschland, wou säi Papp als Feinmechaniker geschafft huet, a gestuerwen den 20. September 2003 zu Ettelbréck, gehéiert zu de bekanntste lëtzebuergeschen Organisten, Dirigenten a Komponiste vum 20. Joerhonnert.
1817 huet den hollännesche Regime de Kolléisch, dee kuerz virdrunn als Athénée royal de Luxembourg nei gegrënnt gi war, mat sougenannte Cours académiques versinn, dat well d'Stad Lëtzebuerg verkéierstechnesch ongënschteg am Verglach zu den Universitéite vu Léck, Léiwen a Gent louch.
No hirem Studium op de Cours supérieurs hunn d'Studente sech als élèves libres op enger auslännescher Universitéit ageschriwwen (se hunn also keng Examen op där Universitéit gemaach, mä lafend, no all Joer, hir Examen - no engem virgeschriwwene Programm - virun engem lëtzebuergesche Jury ofgeluecht).
1968 gouf d"'Collation des grades ofgeschaaft an d'Studenten hu sech no de Cours supérieurs, respektiv de Cours universitaires, als élèves réguliers op enger Rëtsch auslänneschen Universitéiten, mat deenen de Lëtzebuerger Staat eng Konventioun ënnerschriwwen hat, am zweeten Universitéitsjoer ageschriwwen.
Bei gréisserer Kärdicht maachen d'Elektronen een zousätzleche Géigendrock géint déi gravitativ Kontraktioun aus, deen duerch eng deelweis Entartung vun den Elektronen opgrond vum Pauli-Prinzip verursaacht gëtt an zu enger manner grousser Opheizung vum Kär féiert.
Well liicht Stäre genee wéi Brong Zwerge vollstänneg konvektiv sinn, hëlt d'Lithiumheefegkeet am Géigesaz zu schwéiere Stäre wéi z. B. eis Sonn net nëmmen am Fusiounsberäich vum Kär of, mä et kann och direkt op der Uewerfläch observéiert ginn.
De Fusiounscritère gëtt zwar nach net allgemeng gebraucht, awer e gëtt zanter Ufank vum 21. Joerhonnert méi dacks gebraucht wéi de Genesiscritère, deen eigentlech nëmmen nach vun e puer eelere Pionéier vun deem Fuerschungsgebitt gebraucht gëtt.
Ënnersich vun de Methanzwerge wéi z. B. Gliese 229 B leeën awer d'Méiglechkeet no, datt bei eeleren, méi kale Brongen Zwergen déi Konvektiounszon net méi bis zu der Uewerfläch reecht a sech dofir méiglecherweis eng änlech Atmosphär wéi op engem Gasris entwéckelt.
Dat ënnescht Enn vun der Haaptsequenz ass net genee bekannt, d'Enn läit méiglecherweis tëscht L2 an L4, d. h. bei Temperaturen ënner 1800 bis 2000 K. Bei spéide, méi kalen Typpen handelt et sech mat Sécherheet ëm Brong Zwergen.
Bis dohi war et awer sou, datt de Staatsrot souwuel bei der legislativer Ausschaffung vun engem Reglement bedeelegt war , wéi och als eng Zort lescht Geriichtsinstanz (duerch de Comité du Contentieux, deen aus 11 Membere vum Staatsrot bestoung) bei der Interpretatioun vun der regularitéit vu sou engem Reglement.
Nom Urteel koum et dofir den 12. Juli 1996 zu enger Verfassungsännerung, déi festgehalen huet, datt vum 1. Januar 1997 un de Staatsrot just nach e Konsultativorgan am Kader vum legislative Prozess sollt sinn, an op der anerer Säit e Verwaltungsgeriicht an eng Cour administrative geschaf sollte ginn, déi dann onparteiesch Urteeler huele kéinten.
Den Nostradamus, latiniséiert fir Michel de Nostredame, gebuer de 14. Dezember 1503 zu Saint-Rémy-de-Provence, a gestuerwen den 2. Juli 1566 zu Salon-de-Provence, war Apdikter a warscheinlech och Dokter vu Beruff, gouf awer schonn zu Liefzäite fir seng Prophezeiunge berüümt, wouriwwer d'Usiichten awer kontrovers sinn.
Dat war nodeem den Äerzbëschof Bruno vun Tréier säin Accord ginn hat, datt déi 26 Paren, déi all Joer freides nom zweete Sonndeg no Ouschteren op Tréier gepilgert si, fir do z'afferen, dat vun do un an der Abtei Almënster am Gronn maache konnten.
Am 17. Joerhonnert gouf d'Wunnhaus vu Grond op renovéiert, mä schonn 100 Joer méi spéit, 1733, war d'Gebai sou baufälleg ginn datt den deemolege Verwalter Jacob Duding et bis op den Trapentuerm ofrappen an am barocke Stil nei opriichte gelooss huet.
Nodeem de Poopst Clemens V. den Uerden um Konzil vu Vienne 1312 opgeléist hat, gouf hire Besëtz wéi bal iwwerall och zu Ruet de Johanniter iwwerdroen, e Ritteruerden dee sech ëm déi Krank këmmert, a sech vu 1530 u Malteeseruerden nennt.
D'Anlag gëtt 1228 fir d'éischt Kéier schrëftlech ernimmt, wéi de Grof Heinrech I. vu Veianen, de Papp vun der Yolanda vu Veianen, dem Templeruerden Lännereie mat enger Kierch an enger Buerg op der ëstlecher Säit vun der Our, ronn 2 km vu Veianen ewech, zu Ruet op der Our geschenkt huet.
Den 31. Dezember 1797 keeft de Franz Julian André , Fils vum leschte Verwalter ënner de Malteeser, Notaire a Buergermeeschter vu Veianen, d'Schlass mat alle Gidder a Lännereien zu Ruet, Obersgegen, Körperich, Geichlingen a Veianen fir de Präis vun 206.000 Pond.
No der Meenung, zu där de Gomand an den Troeller an hirem Londoner Exil komm waren, an déi och den Henri Koch-Kent an den Emile Krieps gedeelt hunn, hätt fir déi lëtzebuergesch Regierung an hirem Londoner Exil fir d'Lëtzebuerger Flüchtlingen , déi sech am Krich derduerch gemaach haten, net genuch gemaach.
André bei den Debatten, ob d'Chamber eng Delegatioun an d'Nationalversammlung op Frankfurt soll schécken oder net, seng Interventioun op Lëtzebuergesch gemaach, eng ganz ongeheierlech Saach, well an der Chamber Franséisch oder héchstens nach Däitsch, awer keen "Dialekt" sollt geschwat ginn.
Si huet hir Quell am Oste vum Groussebësch um hallwe Wee tëscht dem Luerenzscheierhaff a Riedgen op enger Héicht vu ronn 335 m. Vu do aus leeft se no Osten a fiddert tëscht der Breetheck an dem Bettléngerbësch zwéi kleng Weieren déi zesumme ronn 60 a hunn, fir da weider an Direktioun Schléiwenhaff ze lafen.
Zu Hollerech leeft se dann ënner dem Y vun den Eisebunnsstrecken Péiteng-Lëtzebuerg a Lëtzebuerg-Klengbetten, an ënner dem CR178 erduerch, fir direkt nieft dem südlechen Deel vun der Hollerecher Autobunnsgafel, op enger Héicht vun 265 m an d'Péitruss ze lafen.
De Baron Jean-Georges de Pfortzheim och als Jean-Georges Pfortzheim bekannt, well hie selwer a Schreiwessen den Titel net gebraucht huet, gebuer 1745 um Schlass zu Kolpech, an och do gestuerwen den 29. Mee 1813, war en Offizéier an eng kuerz Zäit Buergermeeschter vun der Stad Lëtzebuerg.
Cocker Spaniel gëtt et mat de Fellfaarwe Rout, Schwaarz, Schwaarz mat Lou, Brong, Brong mat Lou an Zobel, Bloschimmel, Bloschimmel mat Lou, Brongschimmel, Brongschimmel mat Lou, Orangeschimmel, Schwaarz-Wäiss, Schwaarz-Wäiss mat Lou, Brong-Wäiss, Brong-Wäiss mat Lou an Orange-Wäiss.
1962 gouf de Statut an eng Société anonyme mat dem Numm Source Rosport ëmgeännert, an 1974 huet Source Rosport mat Canada Dry a Coca Cola zu der Soutirages Luxembourgeois fusionéiert, ier se sech 1998 nees vun deenen anere Partner, déi ewell vu Coca-Cola Entreprises iwwerholl goufen, getrennt huet.
Uganks 2015 sinn d'Rosport-Fläschen an engem neien Design erauskomm an et gëtt elo eng eenheetlech Fläsch fir déi dräi Produiten, wou just d'Etikett jee no Produit ännert: sëlwer fir dat platt Waasser Viva, blo fir dee liicht spruddelege Rosport blue a gréng fir de Rosport classic mat méi Spruddelen.
Sources Rosport S.A. ass eng lëtzebuergesch Gesellschaft, déi zwou Mineralwaasserquellen (d'Quell Rosport mat natierlecher Kuelesaier an d'Quell Viva ouni Kuelesaier) a Fläschen offëllt an déi haaptsächlech ënner de Markennimm Rosport a Viva kommerzialiséiert.
Aner interessant Entdeckunge vun him sinn d'merowengesch Grafhiwwelen am Telpeschholz bei Dondel, déi keltesch Adelsgriewer tëscht Giewel an Nouspelt, d'Nekropol um Kréckelbierg tëscht Nouspelt a Rued an déi gallo-réimesch Griewerfelder an der Tonn bei Nouspelt an am Juckelsbësch tëscht Mamer a Koplescht.
Hien huet eng Rei vun historeschen an naturwëssenschaftleche Publikatiounen opzeweisen, dorënner dem Abt Bertels seng Historia Luxemburgensis, déi hien 1856 zesumme mat dem Professer Mathieu Michel erausginn huet, a seng Geschicht vun der Stad an der Abtei Iechternach, déi posthum erauskomm ass.
Zu Lëtzebuerg huet hien am Januar 2007 an enger Koproduktioun vum Théâtre national du Luxembourg an dem St. Pauli Theater Hamburg, de Ruhrfestspiele Recklinghausen an dem Theater im Pfalzbau Ludwigshafen der Shelagh Delaney hiert Stéck Der bittere Honig , mat ë.
Wann een elo „normal“ Zwergstäre mat enger bestëmmter Mass mat Ënnerzwerge vergläicht, da ginn Ënerzwerge méi waarm (dat heescht si wanderen no lénks am Hertzsprung-Russell-Diagramm) a gläichzäiteg méi hell , se gi just net hell genuch, fir nees op déi normal Haaptrei ze kommen.
D'Natur- a Bëschverwaltung, meeschtens einfach Naturverwaltung genannt, offiziell Administration de la nature et des forêts, ass eng staatlech Verwaltung zu Lëtzebuerg, déi zoustänneg fir d'natierlech Ëmwelt ass. Si ënnersteet dem Ministère fir Ëmwelt, Klima an nohalteg Entwécklung.
De Portrait a sengem Haaptwierk Mundus Iovialis weist de Marius am Joer vun der Publikatioun; als Zeeche vu senger medezinescher Aktivitéit hält hien en Destillatiounsinstrument an der lénkser Hand, dat aus engem gliesenen Destilléierkolwen an engem opgesatene retortefërmegen Destilléierhelm oder -kapp besteet.
Virun him läit en Teleskop , dat hie fir seng Himmelsobservatiounen agesat huet, an och säi Wierk Mundus Iovialis; lénks nieft him ass d'Jupitersystem mat de véier vun him entdeckte Mounden, a riets vun him och seng éischt astronomesch Observatioun, de Koméit vu 1596 gezeechent.
De sougenannte Prioritéitssträit ëm d'Éischtentdeckung vun de Jupitermounde léist sech op, wann een a Rechnung stellt, datt de Marius den Termin, nämlech den 29. Dezember 1609, no deem ale, julianesche Kalenner uginn hat; dëse steet gläich mat dem gregorianeschen Datum 8. Januar 1610.
Allerdéngs koum de Marius duerch seng Observatiounen net zu deem Weltsystem, wéi et den Nicolaus Kopernicus schonn en halleft Joerhonnert vertrueden hat; villméi huet en e Weltbild entwéckelt, dat tëscht dem geozentreschen an dem heliozentresche Weltbild louch, wéi et och den däneschen Astronom Tycho Brahe vertrueden huet:
Nodeem ech vill Observatioune gemaach an déi periodesch Ëmlafzäite vun all Mound zimmlech genee erhalen hat, hunn ech nach en anere Phenomeen gesinn, nämlech datt d'Mounden op den Zentrum vum Jupiter ausgeriicht sinn; zesumme mam Jupiter awer si se net op d'Äerd ausgeriicht, mä op d'Sonn als Mëttelpunkt.
Den Text gouf schlussendlech awer mat 23 „Jo” géint 8 „Nee”-Stëmmen an 3 Abstentiounen ugeholl an den 10. Juli 1920 gouf d'Gesetz vum 28. Juni 1920 iwwer d'Grënnung vun enger Chambre de travail op Walbasis am Mémorial publizéiert.
Den 1. Januar 2009 koum et op Basis vum Gesetz vum 13. Mee 2008 iwwer d'Aféierung vum Eenheetsstatut fir Salariéeën am Privatsecteur zu enger Fusioun vun der Chambre de travail mat der Chambre des employés privés aus där d'Chambre des salariés ervirgaangen ass.
Et gëtt dovun do dräi Haaptzorten déi duerch den Ënnerwuess um Buedem bestëmmt ginn: de Meekräitchen-Bichebësch, den Huesebrout-Bichebësch an deen, op deem de Buedem mat Schwingel bewuess ass. An der Mëschung mat Eeche fënnt een an engem schwaache Prozentsaz d'Wantereech.
An der Muselgéigend, besonnesch am Hannerland vum Museldall an op de Plateaue ronderëm, déi haaptsächlech um Keuper an um Muschelkallek mat héije pH-Wäerter baséieren, fënnt een déi sougenannt thermophil Bëscher mat Eechen-Hobichebëscher, an deenen een d'Wanter- an d'Summereech fënnt.
D'Industrialséierung huet awer och mat sech bruecht, datt Fiichteplantagen ugeluecht goufen, fir Dunnen an de Minièren ze hunn, a ganz Bëscher goufen ewechgerappt fir Schmelzen ze bauen (sou de Clair-Chênes-Bësch zu Esch-Uelzecht, deen der Adolf-Emil-Schmelz huet misse Plaz maachen) oder fir iwwer Dag Minett ofzebauen.
Funktiounsstéierungen (Impotenz, virzäiteg an/oder verspéiten Ejakulatioun, Erektiounsonfähegkeet, Frigiditéit oder Anorgasmie.) sinn an de meeschte Fäll psychosomatesch bedéngt a gi mat Pharmaka an duerch Psychotherapie méi oder wéineger erfollegräich behandelt.
No sengen Universitéitsstudien zu Lëtzebuerg an zu Paräis, huet hien de 24. November 1880 seng Carrière als Repetent am Athenäum ugefaangen; de 7. Mee 1884 krut hie seng Nominatioun als Professer (Spezialitéiten: Franséisch a Griichesch, huet awer och Latäin enseignéiert).
Op de Kont vun där Band gi weiderhin en Doudesaffer bei der Police (de Patrice Conrardy gouf den 30. Oktober 1985 beim Asaz bei engem Iwwerfall op de Sëtz vun der BIL an der Stad Lëtzebuerg erschoss, wéi den Nico Reisdorff zu Giwenech souz), 13 blesséiert Zivilpersounen an och eng sëllegen Déifställ vun Autoen a Waffen.
Nom Ofschloss vu sengem Studium am Gymnasium vun Tréier huet de Jean-Mathias Mayrisch am Hierscht 1814 e Medezinsstudium zu Göttingen ugefaangen, dat hien no nëmme fënnef Semestere mat enger Spezialdispens, well hien nach net de Mindestalter vu 25 Joer hat, ofschléisse konnt.
De 24. November 1824 huet hie sech do am Alter vun drësseg Joer mat der siwwenzéng Joer aler Lucie Foehr bestuet, der Duechter vum Jean Foehr , Hotelier a Metzler, deem den "Hôtel du Cerf" a "Beerkes" zu Iechternach gehéiert huet.
Den 9. Januar 1966 huet de lëtzebuergesche Staats- an Ausseminister Pierre Werner beim Ministerpresident vu Rheinland-Pfalz géint déi Ausso protestéiert, an den Drach gouf 3 Wochen drop, zesumme mam Joseph Wienecke, virleefeg vum Déngscht suspendéiert.
De Chamberpresident a fréiere Justizminister Victor Bodson huet, fir d'Saach ee fir allemol kloer ze stellen, an engem Interview beschriwwen, wéi den Drach wéinst Lapalien d'Doudesstrof fir Leit gefuerdert huet, an en "dee schlëmmsten Ukläger wärend dem Krich zu Lëtzebuerg" genannt.
Eréischt 1965 ass seng Vergaangenheet nees zum Theema ginn, wéi, am Kader vun enger anerer Affär, de Rheinland-pfälzesche Justizminister Fritz Schneider den 22. Dezember ausgesot huet, dem Drach wiere keng Virwërf wéinst dëse Strofe wéinst Krichverbriechen ze maachen.
No der Alternativ 2. d6 3. exd6 Lxd6 drot Schwaarz Matt an dräi Zich , dowéinst spillt Wäiss am beschten 4. Sf3 (déi selwecht Stellung kann och iwwer 3. Sf3 dxe5 4. Sxe5 Ld6 5. Sf3 entstoen, allerdéngs huet Wäiss an dësem Fall d'Alternativ 5. d4).
No an no goufen d'Zäite, wou Radio Lëtzebuerg ze héiere war, ausgebaut; fir d'éischt koum e Moiesprogramm dobäi, dëse gouf méi spéit bis mëttes riicht duerch verlängert, an an den 1980er Jore sinn och nomëttes Emissioune gemaach ginn.
D'Buergruin steet am Bësch op enger 70 m laanger a 30 m breeder an nordnordwest-südsüdost ausgeriichter Fielszong tëscht Éischt a Wal, um südlechen Enn vun der Schuerelserknupp op enger Héicht vu ronn 425 m, eng 30 m nordnordwestlech vun der Plaz ewech, wou d'Breschterbaach an eng Baach, déi vum Réidengshaff kënnt, zesummelafen.
D'Mamm, Edith, an hir zwee Meedercher koumen am Februar 1934 op Amsterdam no an hunn an engem Familljenhaus fir méi Stéit op der Merwedeplein 37 am neie Staddeel Rivierenbuurt gewunnt, do wou vill Judden aus Däitschland eng nei Heemecht gesicht hunn.
An deem Zesummenhank sollt net vergiess ginn, drop hinzeweisen, datt den 12. Juni 1942, den Dag, wéi d'Anne Frank dräizéng Joer al ginn ass, hatt fir säi Geburtsdag e rout-wäiss karéiert Tagebuch geschenkt krut an nach de selwechten Dag ugefaangen hat, seng Erliefnesser an Impressiounen op Hollännesch an deem Heft festzehalen.
D'Albert-Einstein-Medail gëtt vun der Schwäizer Albert-Einstein-Gesellschaft, déi och dat fréiert Wunnhaus vum Einstein als Museum an der Kramgaass zu Bern bedreift, fir besonnesch wëssenschaftlech Fuerschungen, Wierker oder Aarbechten am Zesummenhang mat dem Albert Einstein iwwerreecht.
Iwwer seng eege Manövréierdüse gouf de Satellit uschléissend op eng Ellipsnbunn bruecht Dës Bunn läit wäit iwwer der Stralungsceinture vun der Äerd, soudatt Deelercher, déi duerch d'Kollisioun vu Sonnewand an der kosmescher Stralung mat der Äerdatmosphär entstinn, d'Miessungen net beaflosse kënnen.
Déi éischt Uergel an der Kierch vu Mäertert gouf 1859 vun der Uergelmanufaktur Breidenfeld vun Tréier opgeriicht, en Atelier, deen och Uergele fir d'Kierche vu Gréiwemaacher, Ettelbréck, Pafendall an d'Paterkierch zu Lëtzebuerg gebaut huet.
No sengem Studium op der Kathoulescher Universitéit vu Léiwen, goung hien am Juni 1892, als Ingenieur am Optrag vun der Compagnie du Chemin de Fer du Congo, op Matadi an de Belsche Kongo, fir beim Opbau vun der Eisebunnsstreck tëscht Matadi a Léopoldville, der haiteger kongoleesescher Haaptstad Kinshasa, matzehëllefen.
Anerersäits kritt den Haaptlaureat zanter der éischter Präisiwwerreechung och en Ofgoss vun der Bronzeskulptur mam Numm "Hibou / Eil" iwwerreecht, déi eng stiliséiert Eil duerstellt, an déi vum lëtzebuergesche Sculpteur Jean-Pierre Georg entworf gouf.
1987 huet déi lëtzebuergesch Regierung probéiert déi illegal Senderen zouzemaachen , wat awer net gelongen ass. Dowéinst huet d'Regierung am Joer 1992 de konträre Wee ageschloen an der Zeen vun de Piratesender d'Méiglechkeet gi legal ze senden, andeems se nei Radiosfrequenzen verginn huet.
Et ass Deel vun der Cité des sciences, de la recherche et de l'innovation a bitt zënter dem September 2015 de Geeschtes-, Konscht- an Erzéiungswëssenschaftlech Fakultéite vun der Uni Lëtzebuerg, sou wéi och dem CEPS/INSTEAD (Centre d'études de population, de pauvreté et de politiques socio-économiques) en Ënnerdaach.
Enn 2013 war de Réibau fäerdeg, mä well et Verspéidunge mam Finanzement vun de Bannenariichtungen an -infrastrukture gouf, konnt d'Fakultéit eréischt 2015 vu Walfer op Belval plënneren, an net, wéi virdru geplangt, fir de Schoulufank 2014.
D'Cité des Sciences de la Recherche et de l'Innovation ass den Numm vun engem Ensembel vun ëffentlechen Infrastrukturen haaptsächlech aus dem Beräich Wëssenschaft, Fuerschung an Innovatioun, déi zënter den 2000er Jore bannent enger 15 bis 20 Joer op der sougenannter Héichuewenterrass op de fréiere Frichë vun Esch-Belval gebaut gëtt.
Beim Henri Klees : Fléidéierchen, Gehaansdéierchen, Gehanesdéierchen, Hämel déierchen, Hemel déierchen, Härgottsdéierchen, Härgottsléichen, Härgottskréchel, Härgottskrécher , Härgottsscheefchen, Hiinzekrécherchen, Marespäerdchen , Maréisdéierchen , Muttergottesdéierchen, Muttergotteskällefchen, Muttergotteskand.
Am Musée seet d'Ishizu him datt hien de Nofollger vum gréissten Erausfuerderer vum Pharao ass. De Kaiba den net un iwwernatierlech Saache gleeft wëll eigentlech scho goen, mee da schwätzt d'Ishizu vun den dräi ‘‘egyptian God Cards‘‘ deene stäerkste Kaarten déi et ginn.
De 16 Joer ale Yugi Muto kritt enges Daags vu sengem Grousspapp Sugoroku e 5000 Joer alen egypteschen Artefakt geschenkt op deen die bei enger archeologescher Ausgruewung gestouss ass. Et handelt sech dobäi ëm de Milleniumspuzzle, ee vu siwe sougenannte Milleniumsgéigestänn.
Och d'Modern Benoni-Verdeedegung gëtt dacks iwwer 2. e6 3. Sf3 c5 erreecht, well Wäiss verschidde schaarf Varianten, wou de Kinnekssprénger net sou fréi entwéckelt gëtt, net méi spille kann a well d'Blumenfeld-Gambit nëmmen iwwer dës Zuchreiefolleg erreechbar ass. 3.
Doriwwer eraus gëtt et nach ongewéinlech Versich an d'Dammegambit ze gelaangen, wéi d'Neo-Slawesch Verdeedegung 2. c6 mat der Iddi 3. Sc3/Sf3 d5, wat zur Slawescher Verdeedegung féiert, oder d'Marshall-Verdeedegung 2. d5, déi allerdéngs als inkorrekt gëllt.
Den Zuch 2. b6, meeschtens Beschleunegt Dammenindesch Verdeedegung genannt, erméiglecht no 3. Sf3 den Iwwergang an d'Dammenindesch Verdeedegung, allerdéngs ass et net kloer, ob d'Varianten no 3. Sc3 gutt fir Schwaarz sinn.
Fir de Film Secret Passage gouf op der Lentille Terre Rouge zu Esch-Uelzecht vun enger 300 Handwierker an Aarbechter bannent 6 Méint eng méi wéi 6 ha grouss Kuliss an Originalgréisst vu Venedeg am 15. Joerhonnert gebaut, inklusiv de Kanäl, deenen hir Dausende vu Meter-Kibb Waasser mat Liewensmëttelfaarf gréng gefierft goufen, fir echt auszegesinn.
Am Hierscht 1854 ass hien awer gutt erëmgewielt ginn an den 22. Dezember 1854 gouf hien zum Buergermeeschter vun der Stad Iechternach ernannt; seng deemoleg Schäffe waren den Apdikter Jean-Pierre Brimmeyr an de Postdistributeur a Proprietär Mathias Lefort.
De Produzent Ken Kragen huet hien iwwerried, et mat enger amerikanescher Versioun vun „Band Aid“ ze probéieren. Hien huet och de Lionel Richie vun der Iddi begeeschtert, deem seng Fra och dem Stevie Wonder senger Fra dovu gezielt huet. Schlussendlech huet de Quincy Jones dat vum Michael Jackson a vum Lionel Richie geschriwwent Lidd “We are the world” produzéiert.
Wéi en awer wärend der Marsoppositioun vun 1909 Observatioune mat dem 83-cm-Refrakter vum Paräisser Meudon-Observatoire duerchgefouert hat, koum hien allerdéngs zum Schluss, datt et sech bei de Kanäl ëm eng optesch Täuschung handele muss.
Den Eugène Michel Antoniadi, op Griichesch , gebuer den 10. Mäerz 1870 zu Konstantinopel, a gestuerwen den 10. Februar 1944 zu Paräis, och Eugène Michael Antoniadi oder Eugenios Antoniadi genannt, war een an der Tierkei gebuerene griicheschen Astronom, deen déi meescht Zäit vu sengem Liewen a Frankräich verbruecht hat.
D'Signaler vum spéider als PSR B1919+21 bezeechnete Pulsar weist sech duerch eng ongewéinlech Reegelméissegkeet vun ofgestraalte Wellen aus, soudatt Bell an Hewish si am Ufank fir kënschtlech Signaler – vun eventuell enger extraterrestrescher Zivilisatioun – gehalen hunn .
Well den Dréiimpuls Bäibehale gëtt, an d'raimlech Ausdeenung méi kleng gëtt, vergréissert sech d'Rotatioun vum Neutronestär ganz staark, soudatt d'Rotatiounsdauer amplaz e puer Deeg nëmmen nach Sekonnen oder Sekonnebrochdeeler dauert.